เตรียมพร้อม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...ทีมข่าวการเงิน
เหมือนว่าจะไม่แคร์ แต่จริงๆ แล้วทางธนาคารพาณิชย์ ที่มีสำนักงานใหญ่ และสาขาใหญ่ๆ อยู่บนถนนสีลม อย่าง ธนาคารกรุงเทพ ธนาคารกสิกรไทย ธนาคารทหารไทย และอีกหลายแห่ง ก็อดกังวลใจไม่ได้ เพราะกลัวว่า ถ้าม็อบเสื้อแดงบุกมาจริงๆ จะทำอย่างไร
ว่าแล้วทุกแบงก์ก็เรียกคนที่เกี่ยวข้องเข้ามาซักซ้อมแผนรับมือว่าควรจะทำอย่างไร
ทุกแบงก์ ได้สั่งให้พนักงานที่ทำงานบนถนนสีลมทั้งหมด ไม่ต้องแต่งเครื่องแบบมาทำงาน โดยเฉพาะธนาคารกรุงเทพ และหากจะพกเสื้อสีแดงมาเปลี่ยนก็ได้ไม่ขัดข้อง
ธนาคารกรุงเทพก็มีการหารือเตรียมพร้อมที่จะย้ายการทำงานผู้บริหารไปไว้ที่อื่น
นอกจากนี้ ก็สั่งให้เก็บเอกสารสำคัญเข้าห้องมั่นคงให้หมด ติดโทรทัศน์วงจรปิด เตรียมพร้อมแม้กระทั่งมีบันไดไว้พาดรั้วหนีออกมา เวลาคับขัน
นายเด “เดชา ตุลานันท์” ผู้บริหารแบงก์ บอกแมนๆ ว่า ไม่ห่วงแบงก์กรุงเทพแต่ห่วงความเสียหายของประเทศชาติมากกว่า ชัดเจนไหมล่ะ